***ELVI*** ir veikalu tīkls Latvijā, kas darbojas pēc franšīzes principa. Franšīzi vada uzņēmums **SIA *ELVI Latvija***, bet veikali pieder citiem vietējiem uzņēmumiem. Pirmais *ELVI* veikals atvērts 2000. gadā.

2015. gada februārī *ELVI* tīklā bija 168 veikali, apvienojot 52 uzņēmumus.
SIA *ELVI Latvija* nodarbojas ar *ELVI* zīmola uzturēšanu un franšīzes vadību, nodrošinot veikaliem mārketinga atbalstu, vienotu iepirkumu, IT nodrošinājumu un citu palīdzību. Veikali pieder citām juridiskām personām, kas darbojas biznesa nomas jeb komercpilnvarojuma veidā.

Vēsture
-------

Logotips līdz 2018. gadam
Piesaistot ārvalstu speciālistus, 1999. gadā tika izstrādāta veikalu tīkla koncepcija pēc franšīzes principa. Tas ļāva vietējiem uzņēmējiem Latvijā izveidot lielu pārtikas mazumtirdzniecības tīklu bez ārvalstu kapitāla piesaistes. Pirmais veikals ar *ELVI* zīmolu tika atvērts Siguldā 2000. gada 5. oktobrī. Drīz blakus tika uzbūvēts jauns tirdzniecības nams.
2001. gadā tika izveidota *ELVI* veikalu padome, dibināta SIA *ELVI grupa*. tad pamazām tika izveidota iepirkumu daļa, ieviesta vienota datu apmaiņas un uzskaites sistēma, izveidota loģistikas nodaļa un vienota loģistikas sistēma.

2006. gadā *ELVI grupa* starptautiskā konkursā *Europe's 500* saņēma īpašu balvu kā visstraujāk augošais Austrumeiropas uzņēmums, kas radījis visvairāk jaunu darbavietu.
2007. gadā *ELVI* veikalu tīklā bija 68 veikali, no kuriem tikai četri piederēja SIA *ELVI grupa*, bet pārējie bija franšīzes.

2009. gada janvārī tika paziņots, ka 12 *ELVI* tīkla veikali turpmāk darbosies ar *Mego* un *Vesko* zīmoliem, uzņēmumiem SIA *Aizkraukles sabiedrība* un KS *Rīgas Starprajonu zvejnieku kooperatīvā biedrība* pārejot strādāt mazumtirgotāju kooperācijas SIA *Baltstor* paspārnē.

*ELVI* zīmola un franšīzes administrēšanai 2010. gada 25. februārī tika dibināts uzņēmums SIA *Pārtikas tirdzniecības apvienība*. Gada nogalē tika piesaistīti jauni investori: Kaspars Jankovskis un SIA *Dyaltos Capital*, tiem iegūstot katram 50 % kapitāldaļu uzņēmumā.
2013. gada 8. novembrī SIA *Pārtikas tirdzniecības apvienība* tika pārdēvēta par SIA *ELVI Latvija*, un tās īpašnieki bija: Imants Rendenieks (50 %), SIA *Dyaltos Capital* (25 %) un SIA *Linde Grupa* (25 %).

2015. gada 3. februārī paziņots, ka *ELVI* franšīzei pievienojies 62 veikalu tīkls *Saules veikali*, kurus pārvalda SIA *Antaris*.
2016. gada 22. decembrī Konkurences padome atļāva SIA *Firma Madara 89* (pārstāv veikalu tīklu *top!*) pārņemt SIA *Antaris* un AS *NIDL* aktīvu daļu, ko veidoja 31 *ELVI* zīmola veikals.
2019. gada 13. novembrī *ELVI* veikalu tīklam pievienojās SIA *Dagi LV*.

2023. gada 3. februārī paziņots, ka *ELVI* zīmola izmantošana tiks pārtraukta trīs franšīzes partneru — SIA *Dagi LV*, SIA *Baltijas delikateses* un SIA *Banderi S.IDE* tirdzniecības vietās. Tādējādi *ELVI* zīmolu vairs nebūs tiesību lietot 23 veikaliem, kas atrodas Maltā, Druvā, Jumpravā, Vecumniekos, Rēzeknē, Odzienā, Madonā, Rīgā, Iecavā, Mārupe, Ventspilī, Bukultos, Liepājā, Tērvetē un Jaunjelgavā, zīmola darbības pārtraukšana minētajās tirdzniecības vietās tika noslēgta martā, un SIA *Banderi* S.IDE veikalos to pārņēma veikalu tīkls SPAR.

Galerija
--------

* ELVI veikals Valkā.ELVI veikals Valkā.
* ELVI veikals Secē.ELVI veikals Secē.
* ELVI veikals Engurē.ELVI veikals Engurē.
* ELVI veikals Rīgā.ELVI veikals Rīgā.

Atsauces
--------

1. 1 2  Saules veikalu pielāgošanai Elvi zīmolam tērēs miljonu eiro Dienas Bizness, Baiba Zālīte, 2015. gada 3. februāris
2. 1 2 3  Kā izaudzēt veikalu tīklu Komersanta Vēstnesis, Nr.7 (63) 2007. gada 14. februāris
3. ↑  12 "Elvi" veikali pārtaps par "Mego" un "Vesko" Diena, 2009. gada 5. janvāris
4. ↑  "Elvi" šogad plāno atvērt vismaz 30 jaunus veikalus LETA/nozare.lv, 2011. gada 5. janvārī
5. ↑  Papildināta - Pārtikas tirdzniecības apvienība kļūst par Elvi Latvija Gunta Kursiša, 2013. gada 12. novembris
6. ↑  KP atļauj SIA Firma Madara 89 īpašumipārņemt 31 ELVI zīmola veikalu Žanete Hāka, 2016. gada 30. decembris
7. ↑  "Elvi" apturēs zīmola izmantošanu trīs franšīzes partneru veikalos Ziņu aģentūra LETA, 2023.gada 3. februāris
8. ↑  'Elvi' franšīzes partneris 'Banderi S.IDE' ar vairākiem desmitiem veikalu pievienosies 'Spar' tīklam Ziņu aģentūra LETA, 2023.gada 6. februāris

Ārējās saites
-------------

* ELVI oficiālā mājas lapa

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Mazumtirdzniecības veikalu ķēdes Latvijā |
| --- |
|  |
| Esošās | 
* Aibe
* Beta
* CITRO
* Elvi
* LaTS
* Lidl
* Maxima
* Mego
* Rimi
* Sky
* SPAR
* top!
* Vesko

 |
|  |
| Bijušās | 
* Cento
* Citymarket
* IKI
* Nelda
* Prisma
* Saules veikals
* Saulīte
* Selver
* Supernetto
* T-Market

 |

 |